Google kompaniyasi ixcham Google Wi-Fi routerining savdosini boshladi. Qurilmaning o‘ziga xos jihati, ikki yoki undan ortiq routerlarni yagona simsiz tarmoqqa ulash imkoniyati mavjudligidir. Uni 129 dollar evaziga buyurtma qilish mumkin. Bir dona router 140 metr kvadrat maydonni qoplay oladi. Uch dona Google Wi-Fi esa 420 metr kvadrat maydonga internet signallarini yetkazib bera oladi. Bundan tashqari, Google Wi-Fi Network Assist texnologiyasidan foydalanadi, u foydalanuvchilarga o‘ziga eng yaqin kirish nuqtasidan internetga ulanish imkonini beradi. Tarmoq mobil ilova yordamida boshqariladi. Bir dona router 129 dollarga baholangani holda, uchtasini 229 dollar evaziga xarid qilish mumkin. Uni Amazon, Google Store va Best Buy tarmoqlarida buyurtma berish mumkin.